02011D0163 — ET — 11.08.2022 — 021.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI OTSUS, 16. märts 2011, nõukogu direktiivi 96/23/EÜ artikli 29 kohaselt kolmandate riikide esitatud kavade tunnustamise kohta (teatavaks tehtud numbri K(2011) 1630 all) (EMPs kohaldatav tekst) (2011/163/EL) (ELT L 070 17.3.2011, lk 40)

Muudetud:





Parandatud:









▼B

KOMISJONI OTSUS,

16. märts 2011,

nõukogu direktiivi 96/23/EÜ artikli 29 kohaselt kolmandate riikide esitatud kavade tunnustamise kohta

(teatavaks tehtud numbri K(2011) 1630 all)

(EMPs kohaldatav tekst)

(2011/163/EL)







Artikkel 1

Direktiivi 96/23/EÜ artikliga 29 ettenähtud, lisas sätestatud tabelis loetletud kolmandate riikide poolt komisjonile esitatud kavad kiidetakse heaks inimtoiduks ettenähtud loomade ja loomsete saaduste puhul, mis on tabelis tähistatud tähega „X”.

Artikkel 2

▼M19

1. Kolmandad riigid, kes kasutavad Euroopa Liitu eksportimise eesmärgil toorainet (välja arvatud naturaalsete kestade valmistamiseks kasutatava tooraine puhul), mis on pärit loomset päritolu toidu tootmiseks käesoleva otsuse kohaselt heakskiidetud muudest kolmandatest riikidest või liikmesriikidest ning kellel ei ole sellise tooraine kohta võimalik esitada direktiivi 96/23/EÜ artikliga 7 nõutud jääkide seire kavaga võrdväärset kava, lisavad kavale järgmise avalduse: „[Kolmanda riigi nimi] pädev ametiasutus tagab, et Euroopa Liitu eksporditud, inimtoiduks ettenähtud loomsed saadused, eelkõige [kolmanda riigi nimi] imporditud toorainest valmistatud tooted on pärit üksnes komisjoni delegeeritud määruse (EL) 2019/625 ( 1 ) artikli 5 kohaselt loetletud ettevõtetest, kes suudavad kehtivate usaldusväärsete menetlustega tagada, et sellise toidu tootmiseks kasutatud loomset päritolu tooraine on pärit üksnes Euroopa Liidu liikmesriikidest või otsuse 2011/163/EL lisas asjakohase tooraine puhul loetletud kolmandatest riikidest ilma artikli 2 lõikega 2 ettenähtud piirava joonealuse märkuseta.

Liitu eksportimiseks ettenähtud naturaalsete kestade tootmiseks võivad kolmandad riigid kasutada toorainet, mis on imporditud muudest kolmandatest riikidest, kust on lubatud liitu tuua rakendusmäärustes (EL) 2021/404 ja (EL) 2021/405 sätestatud värsket liha või teatavaid lihatooteid ning töödeldud magusid, põisi ja sooli.

Kolmas riik, kes kavatseb naturaalseid kesti liitu eksportida, tuleb loetleda rakendusmäärustes (EL) 2021/404 ja (EL) 2021/405 naturaalsete kestade puhul ning otsuse 2011/163/EL lisas (naturaalsete kestade puhul). Lisaks loetletakse ettevõtted, kust naturaalseid kesti liitu eksporditakse, kooskõlas delegeeritud määruse (EL) 2019/625 artikliga 5.

▼B

2. Kui käesoleva otsuse lisasse kantakse kolmas riik, kes ekspordib inimtoiduks ettenähtud loomseid saadusi, mis on valmistatud loomsest toorainest, mis on saadud liidu liikmesriikidest või kolmandatest riikidest, kes on esitanud direktiivi 96/23/EÜ artikli 29 kohase kava, täiendatakse seda kannet järgmise piirava joonealuse märkusega: „Kolmandad riigid, kus kasutatakse üksnes toorainet, mis on vastavalt artiklile 2 pärit sellise tooraine liitu importimiseks heakskiidu saanud kolmandatest riikidest või liikmesriikidest.”

▼M22

Artikkel 2a

Kolmandad riigid, kes ei ole esitanud jääkide seire kava loomade ja loomsete saaduste kohta, kuid kes kavatsevad vastavalt kolmanda riigi taotlusele eksportida liitu loomseid saadusi, mis on toodetud kasutades loomset toorainet, mis on pärit liikmesriigist või kolmandast riigist, kes on esitanud jääkide seire kava vastavalt direktiivi 96/23/EÜ artiklile 29, tähistatakse käesoleva otsuse lisa tabelis kolmepoolse kaubanduse tähistamiseks sümboliga „Δ”.

Artikkel 2b

Kolmandad riigid, kes ei ole esitanud jääkide seire kava veiste, lammaste/kitsede, sigade, hobuslaste või kodulindude puhul, kuid kes vastavalt kolmanda riigi taotlusele kavatsevad eksportida liittooteid liitu, kasutades nendelt liikidelt saadud töödeldud loomseid saadusi, mis on pärit liikmesriigist või heakskiidetud kolmandast riigist, tähistatakse tähega „O” lisas esitatud tabeli vastavas veerus üksnes asjaomaste loomaliikide puhul.

Artikkel 2c

Kolmanda riigi taotluse korral tähistatakse lisas esitatud tabelis vesiviljelustoodete, piima või munade kategoorias tähega „X” tähistatud kolmandad riigid kõnealuses tabelis nende ülejäänud kategooriate puhul tähega „O”.

Artikkel 2d

Kõik kolmandad riigid, kes on loetletud rakendusmääruse (EL) 2021/405 VIII lisas seoses elusate, jahutatud, külmutatud või töödeldud kahepoolmeliste karploomade, okasnahksete, mantelloomade ja meritigudega, tähistatakse käesoleva otsuse lisa tabelis limuste puhul tähega „M”.

Artikkel 2e

Kõik kolmandad riigid, kes toodavad liittooteid limustest saadud töödeldud toodetest, kui töödeldud kahepoolmelised karbid on pärit liikmesriikidest või rakendusmääruse (EL) 2021/405 VIII lisas loetletud kolmandatest riikidest, tähistatakse käesoleva otsuse lisa tabeli veerus „Vesiviljelus” tähega „P” limustest saadud töödeldud toodete puhul.

▼B

Artikkel 3

1. Liikmesriigid võtavad ajutiselt kuni 30. aprillini 2011 vastu küülikute ja tehistingimustes peetavate ulukite saadetisi Uruguayst ja hobuslastest valmistatud loomsete saaduste saadetisi Ukrainast, kui importija suudab tõendada, et sellised saadetised on sertifitseeritud ja lähetatud Uruguayst või Ukrainast enne 15. märtsi 2011 vastavalt otsusele 2004/432/EÜ.

2. Liikmesriigid võtavad ajutiselt kuni 25. märtsini 2011 vastu tapmiseks ettenähtud hobuslaste saadetisi endisest Jugoslaavia Makedoonia Vabariigist, Venemaalt või Ukrainast, kui selliste loomade importija suudab tõendada, et sellised saadetised on sertifitseeritud ja lähetatud endisest Jugoslaavia Makedoonia Vabariigist, Venemaalt või Ukrainast enne 15. märtsi 2011 vastavalt otsusele 2004/432/EÜ.

Artikkel 4

Otsus 2004/432/EÜ tunnistatakse kehtetuks.

Artikkel 5

Käesolev otsus on adresseeritud liikmesriikidele.

Seda kohaldatakse alates 15. märtsist 2011.

▼M22









LISA